Magyar okospolc-megoldás teheti hatékonyabbá a gyártást és a kereskedelmet

Egy magyar fejlesztéssel a hagyományos piackutatási módszereknél gyorsabb és pontosabb adatokhoz juthatnak az üzletekben gyorsan fogyó termékek gyártói. A Telenor partnere, a MOHAnet Zrt. által fejlesztett okospolc-megoldással valós időben követhető és mesterséges intelligencia alkalmazásával előre is jelezhető az áruházi hűtők, polcok fogyása, így gyorsabb és hatékonyabb lehet az áruk újratöltése, szállítása és raktározása is.